  Туспуктэм: видеоысь скриншот Наталия Сильвестрова Россиысь МЧС-лэн Удмурт Элькунъя валтӥсь управлениезлэн мерлыко вотэсъёсысь огиназ видео поттӥзы, кытын Ижкарысь тылпу кысӥсь Игорь Петров удмурт кылын кырӟан быдэстэ. Тылпу кысонъя ёзэтын 10 ар тыршемез ӵоже крезьгур котьку но соин ӵош, пусйиз удысэтлэн пресс-службаез. Игорь Петров вордскиз Пичи Пурга ёросысь Брангуртын. 9-тӥ классын со хорын солист луиз. Армиын ӵош служить карем эшъёсыныз кырӟаллязы, пӧртэм вожвылъяськонъёсы но ужрадъёсы пыриськылӥзы. Игорь Петров оркестровой трубаен, балалайкаен, гитараен но кӧня ке арганэн шудыны быгатэ. Со яратон, вордскем шаер но патриотизм сярысь кырӟа. « Мон понна творчество – со улонэлэн люкетэз. Тылпу кысӥсьлэн ужез сярысь кырӟан гожтэме потэ, малпасько матысь дыре сое кылыны луоз » Игорь Петров, Удмуртиысь тылпу кысӥсь Тодэ вайытом, 2016-тӥ арын Игорь Петров Андрей Байсаровен ӵош «Элькуновидение» вожвылъяськонын вормиз. Тегъёс: МЧС удмуртъёс крезьгур Удмуртия  